मार्क्सवाद और माओवाद को जनता ने नकारा- कौशिक
वामपंथ विचारधारा के लोग केरल में राष्ट्रहित में कार्य कर रहे कार्यकर्ताओं की हत्या कर रहे हैं। देश में दो तरह की विचारधारा पर राजनीति हो रही है। एक राष्ट्रीयता तो दूसरी आयातित है, जिसको लोगों ने स्वीकार नहीं किया। मार्क्सवाद और माओवाद को जनता ने नकार दिया है। अब ये बैलेट की जगह बुलेट का सहारा ले रहे हैं। यह बातें बुधवार को भाजपा प्रदेशाध्यक्ष धरमलाल कौशिक ने कही। नेहरू चौक पर में बुधवार को केरल में मार्क्सवादियों के राष्ट्रवादी कार्यकर्ताओं की हत्या के विरोध में राष्ट्रीय सुरक्षा मंच ने धरना देने के बाद प्रधानमंत्री और राष्ट्रपति के नाम ज्ञापन सौंपा।
बस्तर में जो माओवादियों की हालत खराब है। डॉ. रमन सिंह की सरकार बस्तर में माओवाद का खात्मा कर देगी। जब एक नक्सली जब मारा जाता है तो उसको हत्या बताने लोग दिल्ली जाते हैं, जब नक्सली हत्या करते हैं तब इसकी चर्चा ये लोग नहीं करते। स्वामी परमानंद महाराज ने साम्यवाद को अंग्रेजों, पाकिस्तान और चीन के साथ खड़े रहने वाला बताया। साथ ही कहा इन साम्यवादियों को नक्सली के मरने पर तो मानवता याद रहती है, सेना के जवान मरने पर मानवता याद नहीं रहती। इस दौरान डाॅ. डीपी अग्रवाल, भूपेन्द्र सवन्नी, बृजेन्द्र शुक्ला, सुशील यादव, प्रदीप शर्मा, श्रीनाथ गुप्ता, बेनी गुप्ता, सुलभा देशपांडे, उपमा सिंह, जयश्री चौकसे, योगेश चंद्र शर्मा ने भी विचार रखे। उन्होंने कहा कि केरल में जब से माकपा की सरकार बनी है, तब से वहां राष्ट्रवादी भाजपा और संघ के कार्यकर्ताओं की हत्या बढ़ गई है। 2016 में मई से सितम्बर तक 300 से अधिक हत्याएं हो चुकी है। महिलाओं और बच्चों को भी नहीं बख्शा गया है। वहां की सरकार से राष्ट्रवादी कार्यकर्ताओं की हत्या करने की खुली छूट मिली हुई है। इस दौरान गणपति रायल, राष्ट्रीय सुरक्षा मंच के संयोजक रजनीश सिंह, काशीनाथ गोरे, किशोर राय, दीपक साहू, रामदेव कुमावत, घनश्याम कौशिक, दिलीप शर्मा, दीपक अग्रवाल, सन्नी केशरी, अमित तिवारी, महेश चंद्रिकापुरे, धीरेंद्र केशरवानी, दुर्गा सोनी आदि मौजूद थे।
केरल में संघ के कार्यकर्ताओं की हत्या के विरोध में राष्ट्रीय सुरक्षा मंच ने नेहरू चौक पर धरने का आयोजन किया, इसमें बीजेपी के प्रदेश अध्यक्ष समेत कई लोग शामिल हुए।
mag_Deva hin_Deva hin_Deva hin_Deva